
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 193
                                                            din 29 septembrie 2021
privind însușirea și aprobarea indicatorilor tehnico - economici actualizați pentru obiectivul de

investiții: ,,Amenajare curte interioară la Școala Gimnazială ,,Victor Jinga” din

Municipiul Sighișoara, Județul Mureș”

Consiliul Local al Municipiului Sighișoara, întrunit în ședință ordinară,
Luând act de proiectul de hotărâre, înregistrat cu nr. 26.592/22.09.2021 și la Consiliul Local Sighișoara cu nr. 26.819/23.09.2021, de referatul de aprobare, înregistrat cu nr. 26.597/22.09.2021, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 273/2006 privind finanţele publice locale, cu modificările şi completările ulterioare;

Ținând cont de prevederile Legii nr. 98/2016 privind achiziţiile publice, cu modificările și completările ulterioare;
Având în vedere prevederile Hotărârii de Guvern nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările și completările ulterioare;

Ținând cont de prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;     

Având în vedere Hotărârea Consiliului Local Sighișoara nr. 128/25.07.2019 privind însușirea și aprobarea documentației actualizate în faza Proiect Tehnic pentru obiectivul de investiții: ,,Amenajare curte interioară la Școala Gimnazială ,,Victor Jinga” din Municipiul Sighișoara, Județul Mureș”;

Luând în considerare și adresa Școlii Gimnaziale ,,Victor Jinga” cu nr. 1.437/19.08.2021, înregistrată la Municipiul Sighișoara cu nr. 23.311/19.08.2021, prin care se solicită suplimentarea valorii totale a investiției cu sumele necesare contractării serviciilor de organizare a procedurilor de achiziție, sumă justificată prin lipsa personalului calificat pentru derularea tuturor procedurilor de achiziții necesare finalizării obiectivului de investiții;

Ținând cont de faptul că, raportat la prevederile Hotărârii de Guvern nr. 907/2016 privind etapele de elaborare şi conţinutul - cadru al documentaţiilor tehnico - economice aferente obiectivelor/proiectelor de investiţii finanţate din fonduri publice, cu modificările și completările ulterioare, se impune aprobarea indicatorilor tehnico - economici actualizați pentru obiectivul de investiții:  ,,Amenajare curte interioară la Școala Gimnazială ,,Victor Jinga” din Municipiul Sighișoara, Județul Mureș”;         

Văzând Procesul - Verbal cu nr. 25.279/09.09.2021 al  Comisiei  Tehnico - Economice,  prin  care s-au analizat și s-au avizat favorabil indicatorii tehnico - economici actualizați la faza Proiect Tehnic pentru obiectivul de investiții: ,,Amenajare curte interioară la Școala Gimnazială ,,Victor Jinga” din Municipiul Sighișoara, Județul Mureș”;
Având în vedere Raportul de specialitate al Serviciului Achiziţii, Investiții, Fonduri Europene, înregistrat cu nr. 26.601/VIII/2/22.09.2021, prin care se propune însușirea și aprobarea indicatorilor tehnico - economici actualizați pentru obiectivul de investiții: ,,Amenajare curte interioară la Școala Gimnazială ,,Victor Jinga” din Municipiul Sighișoara, Județul Mureș”.
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 129 alin. (2) lit. ”b”, alin. (4) lit. ”d”, alin. (14), art. 139 alin. (1), alin. (3) și a art. 196 alin. (1) lit. ”a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
H O T Ă R Ă Ș T E:
Art. 1. Se însușesc și se aprobă indicatorii tehnico - economici actualizați pentru obiectivul de investiții: ,,Amenajare curte interioară la Școala Gimnazială ,,Victor Jinga” din Municipiul Sighișoara, Județul Mureș”, având valoarea totală a investiției de 740.084,00 lei (inclusiv T.V.A.), respectiv de 622.370,32 lei fără T.V.A., din care C+M 522.783,66 lei (inclusiv T.V.A.), respectiv de 439.314,00 lei fără T.V.A.

Art. 2. Cu ducerea la îndeplinire a prevederilor prezentei hotărâri se încredințează Primarul Municipiului Sighișoara, Viceprimarul Municipiului Sighișoara, Direcția Arhitect Șef, Biroul Buget, Contabilitate, Salarizare – Direcția Economică, Serviciul Achiziții, Investiții, Fonduri Europene din cadrul Municipiului Sighișoara și Școala Gimnazială ,,Victor Jinga” din Municipiul Sighișoara.

Art. 3. Prin grija Secretarului General al Municipiului Sighișoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Județului Mureș și se va aduce la cunoștință publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

       Moiseș Florian Dan         
                                             Contrasemnează pentru legalitate
                                      SECRETARUL GENERAL al municipiului,

                                                    Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;
  1 ex. Direcția Arhitect Șef;
  2 ex. Serviciul Achiziții, Investiții, Fonduri Europene;
  1 ex. Biroul Buget, Contabilitate, Salarizare – Direcţia Economică;
  1 ex. Școala Gimnazială ,,Victor Jinga”.
11 ex.  

B.A. 
